ሜጀር ጀነራል ክንፈ ዳኘው ትማሊ ኣብ ቀይዲ ምስኣተዉ፡ ንኣተሳስረኦም ብዝምልከት ክልተ ዝተፈላለዩ ሓበሬታታት ክዝረብ ጸኒሑ'ሎ። መጥቃዕቲ ቦንባ 16 ሰነ፡ ብሓላፊ ድሕንነት ዝተመርሐ እዩ ተባሂሉ "እቲ ፀገም፡ ናይ ኩሉ ኣመራርሓ 'ምበር ናይ ሓደ ከባቢን ህዝብን ኣይኮነን" "እቲ ሕቶ [መንነት] ናይ ህዝቢ'ዩ ኢልና ክንቕበሎ ኣፀጋሚ'ዩ" ግደይ ዘርኣፅዮን ማዕከናት ዜና ውሽጢ ዓዲ፡ ኢቢሲን ኤፍ ቢሲን፡ እቶም ጀነራል፡ ብሑመራ ገይሮም ካብ ሃገር ክወጽኡ ኣብ ዝፈተኑሉ እዋን ከምዝተታሕዙ ይገልፃ። ናይ ዓይኒ ምስክር ኣመሓዳሪ ወረዳ ቃፍታ ሑመራ ኣይተ ገብረገርግስ ሃይሉ ግን ሰኑይ ምሸት ሰዓት 3:30 ኣብ ስራሕ ውዒሎም ብናፃ እናተወሳወሱ፡ ትድለዩ ኣለኹም ተባሂሎም ከምዝተታሕዙን ንፅባሒቱ ንመቐለ ክምለሱ መደብ ከምዝነበሮምን ንቢቢሲ ገሊጾም። ኤፍቢሲ ንላዕለዋይ ዓቃቢ ሕጊ ፌደራል ጠቒሱ ከምዝፀብፀቦ ግን፡ እቶም ተጠርጣሪ ሜጀር ጀነራል ኣብ ብምዕራባዊ ዞባ ትግራይ፡ ባዕኸር ብዝተበሃለ ከባቢ ኣቢሎም ካብ ሃገር ክወፁ ኣብ ዝፈተነሉ እዋን፡ ፍሉይ ፖሊስ ክልል ትግራይ ኣብ ትሕቲ ቁፅፅር ከም ዘውዓሎምን፡ ናብ ኣባላት ፀጥታ ፌደራል ከም ዘረከቦምን እዩ ዝሕብር። ሜጀር ጀኔራል ክንፈ ዳኘው መን እዮም?
